ג'יילין ויליאמס

ג'יילין מייקל ויליאמס (באנגלית: Jaylin Michael Williams; נולד ב-29 ביוני 2002) הוא כדורסלן אמריקאי המשחק בעמדת הפאוור פורוורד באוקלהומה סיטי ת'אנדר.

קריירה
ויליאמס נולד וגדל בפורט סמית', ארקנסו. הוא החל לשחק כדורסל עבור קבוצת הכדורסל של אוניברסיטת ארקנסו, ובעונתו הראשונה בקבוצה העמיד ממוצעים של 3.7 נקודות ו-4.7 ריבאונדים למשחק. בעונתו השנייה הפך לשחקן פותח בקבוצה, העמיד ממוצעים של 10.9 נקודות ו-9.8 ריבאונדים למשחק, ובסך הכל אסף 364 ריבאונדים שהם שיא האוניברסיטה לריבאונדים לעונה בודדת. בתום העונה הכריז על מועמדותו לדראפט 2022 ב-NBA.

בדראפט נבחר ויליאמס בבחירה ה-34 על ידי אוקלהומה סיטי ת'אנדר, והפך לכדורסלן הראשון ממוצא וייטנאמי שנבחר בדראפט ה-NBA. הוא הצטרף לסגל הקבוצה לקראת ליגת הקיץ של ה-NBA, ובהופעת הבכורה שלו בטורניר קלע שתי נקודות והוסיף שישה ריבאונדים בניצחון 98–77 על יוטה ג'אז. ב-19 ביולי 2022 חתם על חוזה רוקי בקבוצה.

סטטיסטיקה

בעונה הסדירה של ה-NBA

קישורים חיצוניים

הערות שוליים

אמריקאים ממוצא וייטנאמי
כדורסלנים אמריקאים
ארקנסו: כדורסלנים
כדורסלני אוניברסיטת ארקנסו
כדורסלני אוקלהומה סיטי ת'אנדר
בחירות דראפט של אוקלהומה סיטי ת'אנדר
אמריקאים שנולדו ב-2002